ਮਾਈਕਰੋਸਾਫ਼ਟ ਐਕਸਲ
ਮਾਈਕਰੋਸਾਫ਼ਟ ਐਕਸੇਲ ਸਪਰੈਡਸ਼ੀਟ ਪ੍ਰੋਗਰਾਮ ਹੈ ਤੇ ਮਾਈਕਰੋਸਾਫ਼ਟ ਆਫ਼ਿਸ ਦਾ ਇਕ ਮਹੱਤਵਪੂਰਨ ਭਾਗ ਹੈ। ਇਸ ਦੀ ਸਕਰੀਨ ਇਕ ਵੱਡੇ ਟੇਬਲ ਦੇ ਰੂਪ ਵਿਚ ਖੁੱਲ੍ਹਦੀ ਹੈ। ਇਸ ਵਿਚ ਅੰਕੜਿਆਂ ਨੂੰ ਟੇਬਲ ਦੇ ਸੈੱਲਾਂ ਵਿਚ ਰੱਖਿਆ ਜਾਂਦਾ ਹੈ। ਐਕਸੇਲ ਦੀ ਵਰਤੋਂ ਟਾਈਮ-ਟੇਬਲ ਬਣਾਉਣ, ਇਮਤਿਹਾਨਾਂ ਦੀ ਡੇਟ-ਸ਼ੀਟ ਤਿਆਰ ਕਰਨ, ਬਾਜ਼ਾਰੀ ਖ਼ਰੀਦੋ-ਫ਼ਰੋਖ਼ਤ ਦਾ ਹਿਸਾਬ ਰੱਖਣ, ਘਰੇਲੂ ਬਜਟ ਤਿਆਰ ਕਰਨ, ਤਨਖ਼ਾਹ ਦਾ ਹਿਸਾਬ ਕਰਨ, ਵਿਦਿਆਰਥੀਆਂ ਦੀਆਂ ਫੀਸਾਂ ਦੀ ਗਣਨਾ ਆਦਿ ਕੰਮਾਂ ਨੂੰ ਕਰਨ ਲਈ ਕੀਤੀ ਜਾਂਦੀ ਹੈ।